# Danionella dracula

Danionella dracula és una espècie de peix cipriniforme de la família dels ciprínids. És un parent pròxim de Danio Rerio o peix zebra, un conegut organisme model. El seu nom es deu al parell de dents que presenta a la seva mandíbula superior, sent l'únic membre de l'ordre cipriniformes que en posseeix.

## Morfologia

Té una mida que generalment oscil·la entre els 10 i 15 mm, tot i que s'han medit espècimens mascles de fins a 17 mm. Té un cos allargat, transparent i sense escates. Aquest fet, juntament amb el seu desenvolupament característicament truncat (posseeix 44 ossos menys que l'organisme model més proxim, el peix zebra) fa que aquest tingui una morfologia més similar a la d'espècimens en estat larval d'altres espècies que no pas a la d'un organisme madur. Danionella Dracula presenta dimorfisme sexual, ja que les femelles no tenen les característiques dents que donen nom a l'espècie. Un fet característic d'aquestes dents és que es tracten de "falses" dents, és a dir, que mentre que els membres de l'ordre cipriniforme van perdre les dents fa uns 50 milions d'anys, Danionella Dracula va desenvolupar fa 30 milions d'anys uns processos òssis que formen part de la mandíbula superior i surten a través de l'epiteli. Aquest fet els fa únics en l'ordre cipriniforme, ja que la resta d'espècies d'aquest ordre només presenten, en alguns casos, unes estructures anomenades dents faríngees a la profunditat de la boca que tampoc poden considerar-se dents reals.

## Hàbitat, comportament i alimentació

És un peix d'aigua dolça i de clima tropical. No s'ha pogut observar la seva dieta en el seu medi natural, però de la mateixa manera que altres membres de la seva família, se l'ha observat alimentant-se de petits crustacis i insectes en captivitat. Es coneix poc sobre el seu comportament, tot i que s'han pogut veure casos en que mascles de l'espècie utilitzen les seves dents a l'hora de barallar-se amb altres mascles

## Distribució geogràfica

Va ser descobert en un riu al nord de Myanmar a l'any 2007, i no es coneix la seva presència en cap altre hàbitat.

## Referències

* ↑ Roberts T. R., 1986. Danionella translucida, a new genus and species of cyprinid fish from Burma, one of the smallest living vertebrates. Environ. Biol. Fishes v. 16 (núm. 4). 231-241.
* ↑ BioLib (anglès)
* ↑ Britz, R., Conway, K.W. & Rüber, L., 2009. Spectacular morphological novelty in a miniature cyprinid fish, Danionella dracula n. sp. Proceedings of the Royal Society, 1-8.
* 1 2 3 4 Britz, R., K.W. Conway i L. Rüber, 2009. Spectacular morphological novelty in a miniature cyprinid fish, Danionella dracula n. sp. Proc. Royal Soc. 276:2179-2186.
* ↑ Britz, Ralf; Conway, Kevin W. «Danionella dracula, an escape from the cypriniformBauplanvia developmental truncation?» (en anglès). Journal of Morphology, 277, 2, 20-11-2015, pàg. 147–166. DOI: 10.1002/jmor.20486. ISSN: 0362-2525.
* 1 2 FishBase (anglès)

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB